
LICITATIUNI 


In ziua de 8 Iulie 1906, ora 104, a. m., se va ţine la Eforie, Bulevar- 
dul Elisabeta, licitaţie publică cu oferte închise, pentru darea în între- 


prindere a: 
1) Reparaţia casei de arendaş, devizul de lei ....... 3.839,45 
2) Un pătul dublu cu magazie > ui E E 14.160,55 


Total. 18.000,00 
ce urmează a se face pe moşia Drăcșani din judeţul Teleorman. 
— Idem pentru darea în întreprindere a: 


1) Una casă de arendaş. devizul de'lei ...... .. St 42891 
2) Un pătul de bucate > EN, wg, ia Sc ui 2.411.48 
Total. . . .  6'700,65 


ce urmează a se construi pe moşia Perii-Râioşi, Căzăneşti-Gărdeşti, din 
judeţul 'Teleorman. 

-- Idem pentru darea în întreprindere a construirei unei magazii de 
bucate pe proprietatea Rătești din judeţul Argeș, devizul fiind în sumă 
de lei 5.233,26. 

Supra oferte şi oferte condiţionate nu se primesc 

Condiţiunile, planurile ai devizele se pot vedea la Serv. Domenial al 
Etoriei, secţia Bunurilor. în zilele de lucru între orele 10'/,—12:/, a m. 

D-nii concurenţi spre a putea luă parte ia licitație vor trebui să de- 
pună ca garanţie provizorie lei 5%, din suma devizului, cunoscând că 
cea definitivă va fi de 10% din suma rezultată la licitaţie. 

— La 10 Iulie 1906 orele 10 a. m., pentru lucrările de reparaţiuni ge- 
nerale de întreţinere la Spitalul Colentina care după d 'viz se redică la 
suma de lei 7.257,26. 

Concurenţii vor prezentă acte în regulă, cu cari vor probă că sunt 
înscrişi cu patenta de antreprenori de lucrări publice. 

— La 12 Iulie 1906 orele 10 a. m., pentru procurarea a G0.000 kilogr. 
ovăz şi 95.000 kilogr. fân, necesare în exerciţiul 1906—1907. 

— La 15 Iulie 1906 orele 10 a. m, se va ţine a II-a licitaţiune la Efo- 
rie, pentru 90 stânjeni cubi sau 720 steri lemne de foc, necesare spita- 
lului Ploești în exerciţiul 1906—1907. 

Garanţia provizorie e de 5%, iar definitivă va fi de 10°/,. 

Licitaţiunele se vor ţine în conformitate cu art. 72—83 din legea com- 
ptabilităţii generale a Statului. 

Caetele de sarcini se pot vedea la Cancelaria Eforiei, în orice zi şi 
oră de lucru. 

Rugăm pe abonaţii noștri rămași in urmă cu plata 

abonamentului să se orăbească a-l trimite, Le-am 

făcut cunoscut de mai multe ori timpul pe care 

datorese şi resretăm că trebue să revenim. | 

Elena M. Demetrescu, Şcoala de menaj externă din Bucureşti. —lHuzu Rauman, Sfat pentru 

Corod, Societatea pentru invăţătura poporului român din Bucureşti cu şcoalele ei, 1866— 
1906.— Cronica Săptămânii. — De ce albeşte pirul. — Brutarul şi Brânzarul. — Inştiinţare.— 
Apel.—Mulţumiri. 

Sfaturi : Păstrarea pomilor păunoși. 

` Hustraţiuni : Cum călătorea M. S. Regele în trecut.— Vizita M. S. Regelui Carol I la 
mânăstirea St. Gheorghe din Pârscov, jud. Buzău, 1863.—AA. LL. RR. Principii Carol şi 

6 mizile. 


Am vorbit şi în a't an despre pagubele ce aduc omizile şi 
felul cum se pot stârpi. Cu toate astea, trebue multă stăruinţă 
pân’ ce oamenii să aducă la indeplinire chiar ce-i spre folosul 
lor. In multe judeţe, cum de pildă în al Sucevei, Buzăului, Do- 
rohoiului şi'n altele, omizile au nimicit ca un pârjol foile şi flo- 
rile pomilor. 

Sătenii noştri prea sunt lăsători, de aceea trebuea, din vreme, 
şi mereu arătată primejdia şi povăţuiţi ce să facă, nu numai în 
potriva omizilor cenușii, dar şi în a altor duşmani ai pomilor 
şi ai pădurilor. 

Drept că foarte primejdioase sunt omizile cenușii, cari se pre- 
fac în fluturi albi. Astea sunt grozav de mâncăcioase şi nu pier 
de cel mai mare frig. In unii ani e cu adevărat jale să vezi cum 
pustiesc pometele şi pădurile. Pomii, primăvara, sunt podoabă 
şi bucurie prin verdeaţa frunzelor şi frumusețea florilor, rămân 
ca arşi, după ce i-a umplut omida. 

Anul acesta în mai multe judeţe, aproape în toată ţara, e jale 
şi pagubă pe oameni din pricina acestor gângănii. In judeţul 
Suceava sunt sate ca Rădăşenii, unde oamenii prind de pe poame 

zeci de mii de lei. Anul acesta, se zice, că nu vor avea roadă 
nici de poftă! Tot aşa s'a întâmplat în unele sate din județul 
Dorohoiu, cum e bunăoară în Dersca. Asemenea în Muntenia unde 
sunt livezile de pruni, cu cari se fac negoţ mare, omizile au ni- 
micit tot. De bună seamă peste toată ţara vor fi pagube de mi- 
lioane. Și toate aceste pagube s'ar fi putut împiedeca, dar, din 
pricina neştiinței şi a lenei, nu sa făcut nimic. Cu părere de 
rău va trebui să bănuim autorităţilor că n'au fost destul de 
stăruitoare să facă pe oameni să curețe pomii, după cum po- 
runceşte legea. 

Legea dela 1868 zice: 

Art. 94. — Consiliile generale şi consiliile comunale vor 
lua măsurile cele mai nemerite, dând şi recompense spre 
distrugerea animalelor vătămătoare vitelor şi a animale- 
lor şi insectelor vălămâătoare holdelor și recoltelor. 

Art. 95. — Consilierii comunali ce vor neîngriji aplicarea 
acelor măsuri şi regulamenie, se vor pedepsi cu amendă 
dela 10—15 lei. 

Art. 96. — Toți proprietarii, arendaşii, chiriaşii şi toți acei 
ce posed în numele său sau al altuia, sunt datori ca până 
la 1 Martie al fiecărui an să pue de-a curăți de omizi co- 
pacii ce se vor afla în curțile şi grădinile lor. 

Art. 97.— Crăcile şi frunzile cu omizi ce se vor aduna şi 
se vor arde în locuri unde nu va fi putinţă de-a comunica 
focul la copaci, câmpuri, case şi alte namestii. 

Vedem dară că legea e bună şi că legiuitorul sa îngrijit să 
găsească leac împotriva lenei şi îndărătniciei. Vorba e numai 
ca tocmai cei însărcinaţi cu împlinirea ei să-şi facă datoria pen- 
tru binele obştesc. 

Cum că omizile negre sunt stricătoare pomilor ştiu şi copii. 
Atunci de ce se lasă oamenii învinși de nişte dobitoace, pe cari 
le pot nimici cu puţină muncă? Omizile sunt pacoste adevărată 
împotriva cărora trebue ca obştea întreagă să se lupte; căci în 
zădar ar curăța unul, doi, ori zece, dacă nu vor curăţi toţi, fiind 
că jivinele vin din grădină în grădină și rod tot. 

Omizile după ce rod bine, ajung la vremea când se prefac în 
fluturi. Aceştia pe la sfârșitul verei pun ouă, din cari es îndată 
omizi. Rod cât rod şi acestea şi pe urmă se învălesc în nişte 
pânze cenușii în cari petrec vremea iernei nemișcate, nepăsân- 
du-le nici de cel mai mare ger. Primăvara se deşteaptă din a- 
morţeală și încep a roade irunzele, mugurii, vârfurile crengilor 
și chiar bobocii. 

Astea sunt omizile cele mai obicinuite, pe cari cu toţii le cu- 
noaştem. Fluturii din ouăle cărora es ele, au aripele cele patru 
albe ca neaua, iar partea de jos a pântecului e cafenie cu un 
smocuşor de peri rogcaţi ruginiţi. Omizile însăşi sunt negre pă- 
roase, cu pete roge. Numele acestor fluturi e Liparis chrysorrhea. 

Legea le-a avut în deosebi pe dânsele în vedere, deși de alt- 
fel vorbește de toate gângăniile vătămătoare pometelor. 


ALBINA d 1071 


Din cele spuse se vede că n'ajunge să curăţim de omizi toc- 
mai în Martie și că e bine de curăţit chiar de cu toamnă, în- 
dată ce dă frigul, pânzele, în cari stau omizile. Primăvara să 
facem altă curăţire, ca să nu rămâe de loc, fiindcă ori cât de 
puţine ar rămânea e un rău, căci un singur fluture pune sute 
de ouă. 

Culegerea se poate face co scară și cu foarfeci mari, dar mai 
lesne e c'o prăjină lungă în vârful căreia se află legată o cră- 
cană mică, fie de lemn, De de fier. Trebue puţină deprindere ai 
cu înlesnire -prindem crenguţa, pe care se află cuibul de omizi, 
o îndoim în loc şi creanga se rupe numai decât, o coborim jos 
şi apucăm alta. Lucrul e lesne. De obiceiu cuiburile sunt făcute 
pe crenguţele tinere. Omida e destul de iscusită ca să aleagă 
Jocul, unde dau frunzele mai curând. Intro livadă mare trebue 
luaţi pomii cu regulă şi însemnați cei curăţaţi, ca nu cumva 
să rămâe vreunul cu omidă. La acest lucru băeţii ei fetele merg 
cu plăcere, numai trebue cineva mai în vârstă, care să vază să 
curețe cu deamănuntul. Treaba aceasta se poate face îndată ce 
se ia zăpada, în vreme când nu e încă nici un lucru la câmp. 
Această curăţire trebue făcută pretutindeni, căci omizile vin din 
loc în loc, iar fluturii pun ouă de se înmulțesc. Afară de omida 
obicinuită mai sunt încă destule altele, de cari e şi mai greu 
de scăpat, când apucă a se înmulţi. Așa este fluturul care își 
pune ouăle în jurul crenguţelor, le lipeşte cu nişte cleiu. In 
Moldova zic ăstui inel de ouă strălacitoare, Stupitul cucului, 
în Muntenia, Somnișori. Omizile cari ies din aceste ouă sunt 
foarte mâncăcioase. 

Fluturii, cari pun aceste ouă, sunt rudă cu cei a căror omi- 
dă face mătasea. I se zice Bombyx Neustria. 

Omida are pe trup de-alungul vărgi roșii şi albastre. După 
ce ies din ovă nu se împrăștie îndată, ci trăesc în turmă. Mai 
târziu, după ce creşte pe cât le e felul, îşi face fiecare o gogoa- 
şă mătăsoasă galbenă, în care se prefac în fluturi. 

Mai sunt alţi fluturi cari'și pun ouăle în scoarţa copacilor, le 
învăluesc cu peri şi le lipesc cu un fel de clei, Liparis dispar. 
Mai sunt încă o mulţime de alţi fluturi cari pun ouăle în locuri 
ascunse şi acestea trebuesc ucise, fiind de omizi. 

Lupta cu aceşti dușmani trebue dusă mai tot anul. 

La Dersca (Dorohoiu) pare c'au fost omizi obicinuite de-ale 
fluturilor celor albi (Liparis chrysorrhea). In judeţul Buzău, pe 
o întindere mare, după spusele d-lui colonel Dr. Frangulea de 
asemenea, dar împreună şi cu altele cărora li se zice pe-acolo 
cotari. Ne temem însă că la Rădăşeni au fost omizi de alt flu- 
tur, zis Hyponomeuta sau molia prunilor şi alta a merilor. 
Le zic molii şi cu drept cuvânt, căci sunt din aceeași tamilie 
cu molia hainelor. Molia, după ce roade frunzele şi goleşte pomii, 
își face pungi de mătasă albă, lungi până la 60 de centimetri, 
în cari stau nenumărate omizi ; iar trunchiul pomilor e acope- 
xit par'că în giulgiu alb, aşa că nu se vede scoarța. Fluturii pun 

ouă câte 38—80 învălite într'o maierie cleioasă, pe ramurile cele 
tinere. Omizile astea sunt mai rele decât cele obicinuite; căci 
ouăle nu le putem zdrobi, pungile nu le putem arde, de oarece 
sunt sute pe fiecare pom. Unii zic că să adunăm omizile după 
ce se prefac în păpuşi, din cari au a ieşi fluturi, și să le ar- 
dem. Dacă am stropi pungile cu zămuri otrăvitoare iar ar fi de 
prisos căci mătasa le apără. De aceea trebue rupte mai întâiu 
pungile cu prăjina și apoi stropite omizile cu apă în care topim 
săpun negru, zamă de tutun, sultură de potasiu. Dacă slobozim 
un pistol încărcat cu praf, omizile de molii își dau drumul din 
pom, pe un fir de mătase până jos; deci le putem zdrobi. 

Alte omizi rele sunt Cotarii de cari vorbeşte d-l colonel Dr. 
Frangulea. Astea sunt un fel de omizi, cari au picioare lângă 
cap şi lângă coadă, încolo pe pântece n'au. Când umblă parcă 
măsoară cu cotul. Şi alte neamuri le-au văzut că măsoară şi 
le-au zis Geomelre sau Măsurăloare. 

Afară de aceştia sunt încă alţi mulţi fluturi, cari pun ouăle 
în flori și în roade şi fac poamele să De viermănoase. In alte 
țări se poartă luptă învierşunată împotriva acestor gângănii stri- 
cătoare. Merele şi perele viermănoase cad timpuriu și trebuesc 
adunate îndată şi sfărâmate pentru oţet ori date la porci pen- 
tru ca viermii cari sunt înăuntru să nu iasă şi să nu se facă 
fluturi cari să pue ouă anul ăsta sau la altan şi să De şi mai 
numeroși. La noi prin pomete stau roadele viermănoase pe jos 
puzderie, fără să și zică nime că din această neîngrijire es doua 
rele : întâiu paguba că nu se face din roade nimic; iar răul 
cel mai mare e că lăsăm dușmanul să se înmulțească însutit, 
şi să ne strice iar roadele. 

La ce sunt bune merele şi perele viermănoase? Viermii poa- 
melor căzute pe jos, după ce es ca fluturi, pun ouă și strică 
alt rând de fructe, cari mai rămăseseră sănătoase. 

In alte ţări se poartă răsboiu învierşunat în potriva fluturilor 
de tot soiul, fiindcă toți sunt stricători agriculturei (afară de 
cei ce lac mătasă). 

Fluturii, din cari sunt viermii merelor sarată din Aprilie până 
în Iunie, In vremea asta femeile pun ouă noaptea în poamele 
cari abia încep să lege, de obiceiu numai câte un ou în mijlo- 
cul floarei cam la partea de sus. Peste opt zile iese o omidă 
mică de tot, care se coboară în inima poamei şi o roade. Pe 
din afară nu se vede nimic, căci gaura de sus sa astupat prin 
creşterea poamei. Dar dușmanul roade carnea lăsând în loc ne- 
curăţeniile sale negre. Omida ajunge uneori lungă cam cât lä- 
Hmea degetului, e trandafirie şi cu capul negru. Mai are şi câţi- 
va peri negri. Pe la sfârşitul lui Iunie e crescută gata, şi fruc- 
tul cade, deși necopt, căci nu mai are vlagă să se ţie. Viermile 
sau omida sapă o gaură dela inima mărului ori perei spre par- 
tea din atară ca să aibă pe unde ieși. Sascunde sub cojile co- 
pacilor şi peste douăzeci de zile se prelace în fluture. Cei de 
parte femeească pun ouăle pe fructele sănătoase şi omizile ce 

ies lucrează ca şi cele de mai înainte. Mărul viermănos se coace 
înaintea celoralalte şi cade. Omida iese iar din măr, şi, de data 
asta face o gogoaşe mătăsoasă, cenușie, foarte trainică în care 
petrec iarna ` primăvara se preface în păpuşă castanie, din care 
iese fluturile, care va pune, cum am văzut, ouăle în flori. 

In lunie, când fluturii aceştia sunt mai numeroși, trebue strânşi 
prin curse luminoase. De asemenea cum am spus, să culegem 
toate fructele viermănoase indată ce cad. 

E bine să învălim trunchiul pomilor aproape de rădăcină cu 
bucăţi de cârpă sau cu strujituri de lemn. Omizile s'ascund acolo 
ca să erneze. In Fevruarie le luăm ai le ardem. 

Acestor fluturi, ale căror omizi sunt viermii din pere şi mere 
le zicem Carpocapsa pomenana. 

Alt leac împotriva ouălor de insecte ce se allă pe coaja po- 
milor e să radem muschii de pe scoarţa trunchiului, să-l spălăm 
cu apă fierbinte şi să-l spoim cu apă de var. 

De asemenea e bine de spoit earna cu var păreţii magaziilor 
unde ţinem mere, ca să ucidem omizile ce vor fi ieșit din ele. 

Cu asemenea grije, şi cu altele multe, au ajuns oamenii din 
alte ţări de nu-i înving omizile și nici roadele lor ca merele, 
perele nu sunt viermănoase. Sătenii noştri prea se lasă la voia 
întâmplării şi nu vor să facă nici ceeace se poate ca să scape 
din nevoi. Poamele sunt lucru bănos şi nu cer mai nici o muncă 
dar ei chiar nu vor să facă nimic! Pomul nu cere muncă chi- 
nuită ca porumbul ori grâul, dar cel puţin să se îndure să- 
curețe de omizi şi să-l sape toamna la rădăcină, ca să prinză 
umezeală cât mai adânc, că, de va fi vara săcetoasă, să nu ducă 
lipsă de apă. Si pentru o muncă neînsemnată pomii sunt ade- 
văraţi binefăcători; îți dau umbră şi răcoare vara, te înveselesc 
cu verdeaţa lor şi te hrănesc şi răcoresc cu poamele lor. lar 
cei cari au pomete întinse adună bani cu pumnul de pe urma 
roadelor. Fie că-i anul ploios ori săcetos, pomii tot rodesc, Nu 
e deci adevărată fără de lege să nu-i îngrijim, să nu-i curăţim 
de omidă? In potriva acestor duşmani ai pometelor pădurilor 
şi câmpiilor, omul are nişte prieteni și tovarăși preţioşi. Din 
nenorocire îi nesocoteşte şi chiar îi ucide. Despre acești prie- 
teni scumpi, vom vorbi în alt număr. 


Sofia Nădejde. 


Reger > 


Păstrarea pomilor găunoşi, — Ei se pot păstră şi se poate 
aveă încă mult timp roade, dacă se umple scor- 
bura cu lut, care după ce sa netezit, se unge cu 
păcură ca să nu-l spele ploaia. 


(După Bul. Armatei şi Marinei) 

Cum călătoria M. 

Din poveștile lui Moş-Neasu 


Persia. 


Un cititor al nostru îmi serie că a aflat din ziare 
despre călătoria făcută de un trimis al Ministeru- 
lui nostru de externe ca să ducă Şahului Persiei o de- 
coraţiune românească — şi-mi cere oarecari amă- 
nunte despre această ţară. 

O fac cu plăcere 

Persia, dragii Moșului, este o ţară mare, căci are 
o suprafaţă de peste un milion şi jumătate de chi- 
lometri patraţi (1.648.195). Dacă vreţi să faceţi po- 
triveală cu alte state mai cunoscute, gândiţi-vă că 
Franţa are 536.408 chilom. p; Germania 540.594 
chilom. p.; iar România 129.947 chilom p. Cu alte 
vorbe, e de trei ori mai întinsă decât Franţa și decât 
Germania și de 16 ori mai întinsă decât ţara noastră. 

Vă aduceţi aminte că este aşezată în partea de 
apus a Asiei, că se mărgineşte în partea de Miază- 
Noapte cu Rusia, în partea de Apus cu Turcia, în 
partea de Miazăzi cu golful Persic, iar în partea 
de Răsărit cu două ţări puţin însemnate: Afganis- 
tanul şi Belucistanul. 

Ca număr de locuitori însă, Persia e mult mai 
jos decât ţările cu cari am comparat-o. Statisticele 
dau un număr de9 milioane, care este fără îndoială 
aproximativ, fiindcă o bună parte din aceștia — vre-o 
2 milioane și jumătate—sunt nomazi, adică mau 
locuinţe statornice, ci se schimbă din loc în loc. 

Comparaţi cu Franţa, care are peste 38 milioane; 
cu Germania care are peste 49 milioane de suflete! 

Persia de astăzi este o ţară cunoscută după nume 
în Europa, dar cu care Europenii au mai puţine 
legături decât cu alte ţări din partea locului. 

Clima ei este schimbătoare: vara e foarte cald 
şi iarna e frig. Suferă mult de secetă. Cu toate aces- 
tea are câteva văi foarte rodnice, unde se găsesc 
producţiuni de multe şi felurite soiuri. Ai să găsești 

fructe: prune, pere, piersici, apoi portocale;,smochine, 
migdale, fisticuri. Vii de asemenea sunt multe şi 
dau vinuri renumite. Dacă vei căută cereale, ai să 
găseşti, caşi la noi, grâu, ovăz, ş. a.; darai să mai 
găseşti opium, orez, trestie de zahăr, bumbac. Tu- 
tunul din partea locului e de o calitate din cele 
mai bune. 

Ca animale, sunt vestiți caii şi catârii persani; 
dar sunt şi multe fiare, cari, din fericire pe la noi 
nu trăesc: tigri, lei, leoparzi, ş. a. 


H a 

Locuitorii Persiei nu sunt de un singur neam. 
Cărţile cari vorbesc despre ei, deosebesc mai multe 
grupuri, cari poartă diferite numiri. Sunt Turco- 
mani, Curzi, Arabi, Indieni, Lori, Agemi, etc. Cei 
cari locuesc în centru şi represintă mai bine tipul 
persan, sunt aşa zişii Agemi. Ei au capnl rotund, 
faţa ovală, ochii orizontali şi bine deschişi, nasul 
mare. Sunt potriviţi la statură, însă mâinile și pi- 
cioarele cam grosolane. Poartă de obiceiu în cap 
un fel dé fes de postav tare. 

Credinţa lor religioasă nu este una. O mare parte 
din ei sunt partizanii islamismului, ca şi Turcii; 
dar sunt mulţi cari au credinţe diferite, unele fiind 
secte ale islamismului, altele mai deosebite. 

Afară de cei cari cultivă pământul, locuitorii Per- 
siei se ocupă cu negoţul. Negustorimea formează 
o clasă aparte şi nu se amestecă cu clasa funeţio- 
narilor, care se numeşte «mirza». Aceştia se soco- 
tesc a fi oameni învăţaţi şi nobili. Să nu ne prea 
speriem însă de învăţătura lor, căci e destul de 
slabă. Cariera administrativă se face la ei, cum a 
fost odată și la noi; adică se începe prin slugărit. 
Cea mai mare ambiţie a unui tânăr de neam este 
să fie primit în casa unui funcționar şi să se ţie 
apoi de pulpana acestuia. Soarta bună sau rea a 
stăpânului va fi bună sau rea pentru servitor și 
cu cât stăpânul va fi mai puternic, cu atât servi- 
torul va înainta în slujbe ai va deveni un mare 
funcţionar. i 

In privința obiceiurilor .de familie, sunt multe 

asemănări cu cele din Turcia. Femeile poartă şal- 
vari şi când es din casă îşi acoperă faţa cu o pânză 
care are două mici deschizături în dreptul ochilor. 
Ele au odăi speciale în casă, unde musafirii nu intră. 

Căsătoria se face la vârstă tânără. Bărbaţii se 
însoară chiar dela 15 ani, iar fetele dela 10 ani. 

Există în unele ţinuturi ale Persiei ei un soiu 
de căsătorie cu contract pe timp limitat : trei, patru, 
cinci ani. La sfârşitul contractului se plătește fe- 
meii o sumă hotărîtă. 

Civilizaţia la Persani e foarte mărginită. Indus- 
triile sunt primitive, afară de unele produse spe- 
ciale, cum sunt covoarele persane vestite în toată 
lumea. 

Drumuri de fier n'au. 

Armata lor e numeroasă și se zice că e bine in- 
truită. 


* 


* a 
Aşa e Persia de azi; dar am să vă spun în rân- 
dul viitor şi cum a fost altădată, în cursul istoriei. 
d Mos Neagn. 


ae DE 


Mâncarea poamelor necoapte. 


Acum că e vremea poamelor şi fructelor de tot felul, nu 
strică câteva vorbe asupra obiceiului devenit lege la noi 
de a mânca fructe necoapte. 

Nu se poate zice că nu s'ar şti de săteni ca și de târgo- 
veţi, cum că mâncarea fructelor crude pricinueşte boale de 
stomac ca dau în friguri şi de multe ori în friguri rele şi 
chiar lingoare. Copiii mai cu seamă îi vezi toată ziua şi pe 
nemâncate cu fructe verzi, şi apoi beau apă et gata boala, 
ei n'au de ce lepăda obiceiul de a mânca fructe crude, când 
pilda le o dă părinţii. 

Când răul e înţeles de fiecine, e de mirat cum nu se dis- 
bară de el; cînvățul are și desvăj. spune zicătoarea popo- 
rului şi apoi când cu ochii vedem cum ne bolesc copii din 
pricina asta tot nu ne prindem la minte ? 

Dacă răul ar fi de nebăgat în seamă, dacă el n'ar trânti 
la zăcere copii şi oameni mari — tocmai în vremea muncii 
câmpului, dacă obiceiul în sfârşit n'ar avea urmare rea mai 
târziu asupra sănătăţii poporului, poate n'ar fi de zis nimic. 
Răul cel mare, nemăsurat de mare, este că copiii îmbolnă- 

vi de mici şi prinşi într'una de friguri din pricina mâncă- 
rii fructelor verzi, slăbesc şi boala le suge sângele, aşa că 
nu-şi mai pot veni în fire, iar intrând slăbiţi în luptă cu 
nevoile vieţei, nu ne putem făli cu o populaţie chipeșă şi 
voinică. 

In vara trecută mă aflam în satul Păngâracioru şi văd 
pe prispa unei case un flăcău lungit la soare, care nu mai 
ştia unde este, aşa de greu bolnav era. Intrebând pe părinţi 
de pricina boalei, mi-au spus că nu-şi pot da socoteală, dar 
că de două săptămâni zace într'una ; l-a descântat babele, 
l-a purtat pe la mânăstirea Bistriţei, de geaba. Flăcăul însă 
era bolnav şi sgâlţiat de nişte friguri de cele năprasnice 
că nu mai ştia ce e de el. Am mers la Primărie să cer nişte 
curăţenie şi chinină dar n'am găsit, se isprăvise de o săp- 
tămână deşi oraşul Piatra se afla la o palmă de loc. Mam 
dus apoi la închisoarea Păngaraţilor, unde găsind, dădui 
flăcăului curăţenie şi după trei ceasuri chinină. Care'mi fu 
mirarea când a doua zi văzui pe flăcău venind la gasdă 
la mine să-mi mulţumească că l-am scăpat de boală! intre- 
bându-l cum a căpătat boala, mi-a spus curat că i-a venit 
după ce mâncase prune necoapte şi băuse apă; cu toate 
astea fructele mâncate când se coc cât de bine, prind să- 
nătăţii. 

Aşa a lăsat Dumnezeu ca fructa să fie mâncată coaptă 
nu crudă. In alte ţări lumea e atât de păzitoare că cel mai 
mic copil îşi dă seamă de rău, şi nimeni nu pune mâna pe 
o fructă până nu se coace. 

Şi la noi bătrânii sfătoşi ne spun că nu era mai înainte 
obiceiul d'a se mânca fructele de crude şi chiar când se co- 
cea nimeni n'ar fi gustat una până ce mai întâiu nu aducea 
la biserică în ziua de Sf. Ilie. Să vede însă că lumea de azi 
s'a schimbat la noi. 

De altfel copii şi oamenii mari, or fi curdțit sau nu pomii 
de omizi primăvara, dar ştim cu toţii cum la coptul lor se 
spânzură prin pomi, rup crângi, leagă vila de trunchiu, 
ba fac resieie pentru juguri din craca pomului ce-i dă să 
mănânce. 

Nu e așa că-i frumos? Ce păcat că nu-şi dau socoteală 
sătenii de cât rău fac şi că e fapta cea mai rea d’a se pur- 
ta omul sălbăticeşte cu pomii cari fac umbră călătorului obo- 
sit şi dau demâncare aleasă omului. In ţările străine pomii 
se îngrijesc cu o sfinţenie creştinească şi mulţi săteni se hră- 
nesc din ce prinde din vânzarea fructelor, iar pe multe dru- 
muri şi şosele sunt înşiraţi pomi, de ale căror fructe nu cu- 
tează a se atinge nici un copil până ce nu sunt coapte. 

Şi la noi era o vreme când săteanul nostru îşi avea o 
livadă frumoasă împrejurul casei şi când dobândea un co- 
pil mai sădea un pom pe norocul lui; iar casa lui nu nu- 
mai că era plină de poame toată toamna şi iarna, făcând 
ori cui plăcere să vadă merile şi perile înșirate pela podele 

și în poduri, dar încă prindeau şi bune parale din vânza- 
rea lor la târguri. 

In multe părţi ale ţării tot se mai ţine de obiceiul vechiu 
dar mai ales în judeţul Neamţu, Prahova, Argeş şi încă câ- 
teva, unde pomii roditori fac fala ţării şi nicăeri nu găseşti 
mere şi pere mai frumoase decât pe acolo. Ce-i mai îmbu- 
curător este că stăpânirea de pe vremuri a județului Neamţu 
a sădit pomi roditori pe şosele şi din mila Domnului fruc- 
tele ajung la coacere; dar obiceiul rău tot a rămas pe ici 
pe colo, d'a rupe craca spre a mânca fructele. 

Cu privire la sădirea pomilor şi îngrijirea lor, cercurile 
culturale în șezătorile ce fac, trebue să cate a face pe săteni 
să înțeleagă că la gospodăria unui om, fructa e lucru sănă- 
tos şi din prisos poate aduna şi parale bune. Nu trebue să 
pierdem nădejdea că ţăranul nostru nu se va încredința re- 
pede de binefacerile livezilor, să ne gândim numai ce mi- 
nuni a făcut noua stăpânire a Austriei în Bosnia, unde ţă- 
ranul — departe de « fi fost cu al nostru, — astăzi mulţu- 
mită îndemnului din toate părţile, acea ţărişoară de unde 
acum 20 ani era ruină şi pârjol de pe urma Turcului, azi 
dă pildă lumei întregi în toate privinţele; iar cu privire la 
fructe, până şi la noi — fară de livezi si dealuri frumoa- 
se — trimete vagoane de fructe pentru frumoase parale, iar 
meşteşugului bosniacului d'a usca prunele, nu-i găseşti pe- 
reche şi noi plătim până la 80 bani pe chilogramul de prune 
uscate şi frumos aşezate în lădiţe. 

Un inimos proprietar român, mai anul trecut într'o adu- 
nare în care vorbea «De ce ne poate aduce livezile», ajun- 
sese la socoteala că ţara noastră ar putea câştiga cam la 
cinci-zeci milioane de franci pe an de pe urma fructelor şi 
că acel proprietar după 3 ani de îndemn cu răbdare şi caznă 
amară, a isbutit să deprindă pe ţăranii de pe moşia lui să 
se ocupe cu pomăritul şi să nu mai bată pomii cu prăjina 
când culeg fructele, să nu-i mai scuture pentru a cădea fruc- 
tele pe jos, din care pricină es bătute şi vatămă rădăcina 
copacului; să nu mat rupă poamele de crude, să curețe 
pomii de omizi primăvara, să curețe ramurile uscate, să nu 
mai lege vitele de pomi, să sădească un pom în locul unuia 
care s'a uscat şi astfel să prindă gustul de câștig, culegând 
fructele încet cu mâna din pom pe care să le ducă la târg. 

Dacă vom isbuti să ne facem la loc livezile de odinioară 
şi dacă vom mai deprinde pe toată gospodina asi semăna 
verdeţuri pe un peticel de pământ din jurul casei, la sigur 
că pe lângă câştigul casei ţăranului vor pleca şi sirăinii 
cari vremelnic năvălesc în ţară numai pentru a suge din 
pământul nostru, a ne lua paralele pe verdeţuri şi a pleca 
cu punga plină de aur. Şi le e bine de tot iarna şi nu se 
milogesc la stat când n'au recoltă de porumb. 


Maior Ş.A Leonte. 

Norocul celor trei fete. 
- POVESTE - 


Era odată un om straşnic de chiabur, care avea trei fete gos- 
podăroase şi ele, şi vrednice de neamul lor. Fetelor le venise 
vremea măritişului şi curgeau la peţitori fel de fel şi din toate 
părţile. 

Părinţii se ţineau pe sus, unele fete şi mai hâtre se arătau. 
Jacă două din fete s'au măritat cu nişte flăcăi bogaţi, după cum 
vruse părinţii şi le eră cheful lor; pe lângă chiaburia ginerilor 
a mai turnat și socrul său în carne grasă. 

Mai rămăsese fata cea mezină, care era fire așezată, cu rân- 
duială şi blândă. Ii vin ș'aceştia peţitori tot într'ales, că la zestre 
mare și fată bună, cine nu s'aruncă la noroc? 

Dar fata, făceă marafeturi, că-şi alesese tocmai unul sărac, dar 
voinic, frumos și harnic de n'aveă păreche; dar ce folos că nu 
eră de viță, adică de neam bun, ceeace căutau părinţii şi se po- 
trivea cu starea şi faima lor. 

Părinţii nici nu-l sufereau, fata, nu şi nu, c'acela-i place, şi-i 
sufletul ei, de altul nici nu vrea să ştie, măcar să fi fost eu stea 
de aur în frunte. Dia prins să tânjească, fata, să nu-i tihnească 
mâncarea, somnul, nu-i mai plăceă nimic şi fugeă de lume ca 
o sălbăteciune. 

Bătrânii s'au făcut că nu pricep, socotind c'aşa-s fumurile dra- 
gostei, dar când au văzut că treaba se'ngroașă şi fata nu-și mai 
vine în oară, i-au făcut cheful; dar cum? Nu i-au dat nici o sdreanţă 
din strae, nici o coadă de vită, nimic, nimic din zestre, decât 
ce-a fost pe dânsa şi le-a făcut un bordeiu în marginea satului. 

Fata nu erà de loc scârbită că avea încredere'n bărbat și 
nădejde pe braţele şi mintea ei, că vor trăi mulţumiţi. 

Fiecare fată trăia acum la gospodăria ei, săracă, îmbelşugată, 
cum era, rămânând părinţii singuri singurei. 

După ce-a mai trecut multă vreme, pe moșneag îl pălise dor 
de fete. 

Tu babă, haidem pe la fete, să vedem cum le-a fost partea și 
norocul, 

— Hai, moşnege. Ş-au luat-o la drum amândoi. 

Fata cea mai mare era avană după avere, veșnic era învăluită 
cu gospodăria; el asemenea eră, încât unul făceă încolo după 
o treabă, celălalt în altă parte după altă treabă, şi așă li se 
treceă vremea, fără să mai aibă un ceas de hodină ori să piardă 
vremea de taifas, chiar între dânşii. Milostenie, praznice ori să 
deă mai des pela biserică, nu cam apucau şi nu-i prea lăsă inima 
lor sgârcită şi hrăpariţă. 

Când au ajuns moșnegii la fata cea mare, au dat peste slugi. 

—- Cine sunteţi ? 

— Am venit să vedem fata și ginerile,că nis'a făcut dor de ei. 

Slugile s'au dus ș'au spus stăpânei. 

— Primiţi-i cu voi în bucătărie si ce-ţi mânca voi li-ţi da şi lor. 

Când au auzit răspunsul fetei, le plesniă obrazul de ruşine, ca 
şi când le-ar fi dat palme. Dar au răbdat, că n'au avut încotro 
şi a doua zi au pornit fără să dea ochi cu fata ori s'o întrebe 
ce face, cum se împacă cu traiul și să-și potolească dorul văzând”o, 
că era din trupul lor. 

Baba îngrijorată şi de celelalte fete se gândi la Dumnezeu: 

-— Când ar fi ferit Cel de sus pe cele 2 fete, de mintea cea 
zăludă. > 

Fata cea mijlocie eră și ea bogată, dar ce folos că o temea 
bărbatu-său și din toată nimica ocări, sfezi, bătăi, ca pe hoţi. Şi când 
au sosit bătrânii, în casa lor eră un huet sioun tărăboi, de-ţi păreă 
că'i în iad, nu casă de gospodar cu tihnă şi linişte. 

Mojnegii auzind urgia ceea, au cercat să intre în casă, dar uşa 
eră încuiată. Se lipesc de fereastră... şi ce li se arată ochilor? 

Fata, legată cu cozile de grindă, şi el—blestematul—o ocără; o 
batjocoriă, o băteă şi-şi făceă râsul cel mai mare de dânsa, fără 
nici o rușine, că nu-l întreceă nici un ţigan. 

Bieţii părinţi înlemniseră, muţise, ei ceeace mai simțeau și vedeu 
“erau șiroaele de lăcrămi ce le curgeau din belşug..... 

Aici au fost primiţi, dar nu tocmai cu bucurie, după cele ce 
se intâmplase. Și bieţii bătrâni, cum puteau să mănânce din plă- 
cintele şi alevencile lor, când nu le eşeă din cap grozăviile văzute 
cu ochii? Cum să beă vinul lor, când li se puse în gât un nod, 
care nu-i lăsă să mai grăiască două-trei vorbe ?... 

A treia zi s'au dus la fata cea mai mică, care eră săracă de 
tot, şi când s'a apropiat de căsuţa lor, văd pe fata cu grebla în 
spate și pe ginere-său cu coasa, veneau dela lucru. Când, ajung 
părinţii în ogradă, numai ce-i aud grâind: 

— Ce-om mâncă în astă seară, drăguță ? 

— Ce să mâncăm? Guriţă! 

— Cu ce să mai mâncăm guriţa ? 

— Tot cu guriţă ? — Şi nevasta a pus dea făcut un puiuţ de 
mămăligă, că aveau numai un pumn de făină, şi-a fiert şi un ou. 

La mâncare, nevasta ţineă oul şi luă întâiu bărbatul din ou şi 
pe urmă ea, şi tot aşă până l-au gâtit. 

— Mulţumesc lui D-zeu c'am mâncat de ne-am săturat, îi dă ne- 
vasta. 

Bătrânii care se uitase prin crăpătura use, dau buzna peste 
ei. Fata îndată "i-a cuprins de gât și din pupături nu-i mai slăbeă 
pe amândoi, întrebându-i: ce fac, cum o mai duc; dacă mai stau 
pe la dânşii; cum au venit; mă rog un potop de întrebări care 
de care mai drăgăstoase şi pline de cinste. 

— V'aş da ceva să mâncaţi, iți fi flămânzi. 

— Ba nu drăguță, nu ni-i foame. — Și le-a prins a povesti cum 
au fost pe la surorile ei. 

— Dragii mei, nu vă doresc bogăţiile fetei mai mari, nu vă 
dorese tihna celeilalte, ferească sfântul; căci ceeace am văzut 
şi am simţit ne-au mâhnit peste măsură. Acum după ce am vă- 
zut că voi, care din pricina gurei lumei și a nesocotinţei, aţi 
fost huliţi și alungaţi din casa mea şi din lume, şi totuși numai 
voi, aţi liniștit gândurile și mângâiat bătrâneţele noastru. Vă fe- 
ricesc și vă doresc binecuvântarea Domnului, căci şi-a noastră va 
fi cu îndestulare și din toată inima; făgăduindu-le zestrea cuvenită. 

— Vorba ceea: Decât îi întinge în unt 

Şi te'i uită în pământ. 
Mai bine-i întinge în sare 
Și te-i uită în soare!,.. 
S Teodorescu-hirileanu. 
pap Pai 

Şcoala de menaj externă din Bucureşti. 


rostească casa. Încercările ei personale folosese de asemenea 
foarte mult, căci cu răbdare, stăruinţă și bunăvoință, o femeie 
isbuteşte să ajungă o gospodină pricepută după un oarecare nu- 
măr de ani. 

Insă pilda şi sfaturile mamelor bune gospodare nu sunt la în- 
demăna tuturor. Şi nu totdeauna o mamă are timpul, nici pu- 
terea, nici voinţa, nici chiar cunoștințele şi practica trebuitoare 
spre a forma pe fiica sa. Pe de altă parte învăţătura prin exem- 
plu se schimbă dela casă la casă. Aen de pildă într'o familie se 
perindează din neam în neam deprinderile cele bune şi sănătoa- 
se cu privite la menaj. Intr'alte familii aceleași deprinderi sunt 
părăsite. Şi este foarte firesc ca lecţiile primite să nu dea tot- 
deauna roadele aşteptate, căci unele fete se supun mai lesne dis- 
ciplinei din şcoală decât disciplinei dulei din casa părintească. 

Astfel fiind, învăţătura metodică a gospodăriei, dată într'o 
şcoală de menaj se impune neapărat căci prin ajutoful ei se în- 
lătură multe dibueli și greşeli vătămătoare pentru bunul mers 
al unei gospodării. 

Invăţământul sistematic al menajului are de scop dea pune 
la îndemâna fetelor deprinderile practice folositoare vieţii de 
familie, deprinderi ce alcătuesc ceeace am putea numi «ştiinţa 
menajului». 

Care este mănuchiul de cunoștințe şi deprinderi ale acestei 
științe a menajului ? 

Indatoririle unei mame de familie în casa ei sunt nenumărate 
şi trebue să le știe în mod raţional şi metodic. Grija ţinerii ca- 
sei, pregătirea cu economie a bucatelor, facerea şi întreţinerea 
în bună stare a rufăriei și a vestmintelor, spălatul, căleatul, sero- 
bitul rufelor și scoaterea petelor, — toate acestea cer o pregătirea 
practică destul de serioasă. Insă nu e de ajuns ca viitoarea mamă 
de familie să fie o gospodară desăvârşită; trebue ca ea să se 
deosebească prin simţimântele sale curate, printr'o judecată să- 
nătoasă şi prin acele însuşiri ale inimei cari fac din femeie su- 
fletul vetrei casnice. 

A deprinde deci pe fată cu toate indeletnicirile ce fac podoa- 
ba femeii în sânul familiei; a altoi întw'ânsa obiceiurile muncii, 
ale ordinei, ale curăţeniei şi economiei; a o face să înţeleagă 
cât de nobilă şi binefăcătoare este împlinirea acestor modeste 
datorii ale vieţii casnice; a cultiva pe cât va fi cu putinţă în- 
suşirile spiritului ei şi a-'i forma caracterul şi inima, — iată mâ- 
nunchiul de cunoștințe ce se învaţă în şcoala de menaj. 

S'a zis de către unii că şcoalele de menaj nu ar fi de folos 
decât pentru fetele cu desăvârşire sărace, ca să intre apoi în 
serviciul caseior bogate. 

Obiecţiunea aceasta este cu totul lipsită de temeiu. Şcoala de 
menaj nu are de scop să producă numai servitoare, căci nimeni 
nu poate avea stăpânire asupra unei fete, ca să îmbrăţișeze cu- 
tare sau cutare meserie după terminarea scoalei. 

Fetele cu dare de mână trag mare folos învățând la şcoala de 
menaj, pentru că atunci când ele se vor mărita vor şti să-şi 
administreze gospodăria, iar nu să o lase pe mâna servitorilor: 
aceştia văzând că stăpâna lor este neștiutoare și neindemânate- 
că "i-ar derăpăna gospodăria. 

Fetelor cu mijloace modeste le este de asemenea folositoare 
şcoala de menaj, căci vor şti cum să-şi țină singure casa, fără 
ajutorul servitorilor. 

Fetelor sărace cari n'au ce gospodări la casa lor, le este de 
folos școala de menaj căci într'ânsa vor putea să înveţe cele 
trei îndemânări (bucătăria, croitoria casnică și spălat-căleatul 
rufelor), care le va permite să aibă în societate o poziţie bine 
definită, câștigându-și hrana în mod cinstit, adică intrând în ser- 
viciul caselor bogate, căci este mai de folos pentru dânsele să 
servească pe alţii decât să rămână trândave, pradă mizeriei și 
a ispitelor de tot felul. 

Anul acesta şcoala a dat 7 absolvente cu certificat de aptitu- 
dine. Numărul restrâns al absolventelor provine din împrejura- 
rea că la înfiinţarea şcoalei, acum 1 ani, se primiseeleve multe, 
aşa că anul al 2-lea fiind puţine locuri în şcoală, nu se primise 
decât vre-o 10 eleve noui pentru complectareă numărului de 50 
eleve din întreaga şcoală. Cumpănirea contigentului şcolar se 
va statornici abia în Septemvrie viitor când primindu-se încă 
25 eleve noui, se va epaliza numărul reglementar. 

Cele 21 absolvente cu diplomă din anul trecut au reintrat cele 
mai multe în familiile lor, ducând cu dânsele deprinderile celor 
trei specialităţi învăţate în şcoală. Unele din ele sau măritat, al- 
tele au căpătat locuri pe la şcoli în ramura gospodăriei, iar 2 
din ele, cari se distinsese la bucătărie ocupă în această şcoală, 
cu destulă pricepere, locul de maestră de bucătărie. 

Scoala primește comande la câteşi-treile ateliere. Este hotărît 
ca dela Octomvrie viitor să se anexeze și un mic restaurant 
unde să se poată dejuna, pe un preţ de 60—70 bani, servindu- 
se câte 2 feluri de mâncare și câte o prăjitură economică. 

In privinţa comandelor ca mijloc de învăţământ practic, pă- 
rerile sunt împărţite: unii pedagogi susţin că prin comande 
multe, școlăriţele capătă deprindere, în virtutea principiului că 
făcând des acelaș lucru ajungi cu vremea să-l faci din ce în ce 
mai desăvârșit. 

Alţi pedagogi sunt de părere că comandele stăpânese mersul 
normal și treptat al învățăturei, mai ales că comandele pot fi 
mereu de acelaș fel şi atunci școlăriţele în loc să treacă întrea- 
ga materie practică prevăzută în program se deprind numai 
la un singur lucru. 

Părerea acestora este, după mine, cea mai bună ; căci nu tre- 
bue să avem în vedere venitul școalei ei mai vârtos propăşirea 
învăţăturei, propăşire care nu se poate căpăta decât dându-se 

băgare de seamă desfăşurării treptate ai metodice a programei 
analitice a şcoalei. 

Şcoalele de menaj sunt creaţiuni cu totul moderne. In Vur- 
temberg s'au înfiinţat pe lângă unele şcoale rurale şi cursuri 
pe bucătărie, iar mai târziu s'au introdus în şcoalele normale 
de învăţătoare câte un curs practic de menaj. In Baden s'au 
creiat incă din 1890 mai multe maestre ambulante de bucătărie. 
In Erfurt şi în Berlin funcţionează încă de mult şeoale normale 
de menaj și şcoale de. bucătărie In Suedia s'au creiat de la 1889 
mai multe şcoale de gospodărie, iar dela 1896 ori de câte ori se 
construese şcoale primare de fete se clădeşte şi o clasă de bu- 
cătărie. 

In Londra funcţionează o şcoală normală de bucătărie şi cur- 
suri obligatorii de menaj pe lângă multe școale primare. In Bel- 
gia sunt o mulţime de școale de gospodărie, iar în Elveţia şi 
Norvegia ele sunt răspândite în toate oraşele şi chiar satele. 

Scoala de menaj externă din Bucureşti, este înfiinţată de Mi- 
nister la 1909, în conformitate cu legea iuvăţământului profe- 
sional, cu menirea de a forma bune gospodine: Ea are 2 ani de 
cursuri şi apoi absolventele mai fac 8. luni de specializare 
într'unul din cele trei ateliere (bucătărie, croitorie şi călcătorie). 

Lucrările în ateliere se fac în orele de dimineaţă iar după amiaza 
sunt cursuri teoretice de economie-casnică, comptabilitate, igienă, 
lecturi folositoare și compoziţiuni scrise în legătură cu vieaţa 
casnică. Se mai predă religia şi cântul. Vara elevele se ocupă 
cu grădina de legume și cu cultura viermilor de mătase. 

Ar fi de dorit ca autoritatea școlară superioară să dea o des- 
voltare cât mai mare învăţământului gospodăriei înființând școli 
de menaj în toate oraşele mari ale ţării. Prin răspândirea acestor 
şcoli se va face un mare serviciu educaţiei temeinice și rodnice 
a fetelor noastre, căci va răspândi un învăţământ practic menit 
să abată tot mai mult pe fiicele noastre de la calea funcţio- 
narismului, spre cărarea cea sănătoasă a îndeletnicirilor casnice 
cea mai sfântă și mai folositoare dintre indeletnicirile femeei 
în societate. 

Elena M. Demetreseu 


=- h 


Sfat pentru apărarea vitelor de muşte. 


Se ştie de toţi cât de mult supără în timpnl verei muştele 
atât caii cât şi vitele cornute (mai ales mușştele de cai şi mus- 
culiţele). 

Ele nu lasă aceste animale să se odihnească în linişte, nici a 
mânca atât in grajd cât şi la păşune 

In timpul verei mai ales, caii se bat grozav de muscă, isbind 
aproape continuu din toate picioarele ca să se apere de muscă, 
astfel că de unde în loc să odihnească în grajd sau la drumuri 
când sunt opriţi ca să răsuile, ei pierd puterile lor luptându-se 
cu mușştele, cu atât mai mult dacă mai au şi coada retezată. 

De asemenea vitele cornute şi în deosebi taurii au mult a 
suferi din cauza muştelor, care se așează în număr foarte mare 
pe grebăn unde nu poate ajunge vita cu coarnele sau coada. 

Pentru a apără animalele de muște, s'a încercat a ţine graj. 

durile întunecoase cu perdele la uşi și la ferestre, lucru nepractie 
căci chiar dacă n'ar îi nici o muscă în grajd, ele sunt aduse de 
afară cu caii care vin de pe un drum sau caii şi vitele care vin 
de la pășune; în afară de asta, în grajdul închis este prea mare 
căldură şi ventilaţia oprită, în cât mirosul atât de greu de su- 
portat din urina de cai strică aerul pe care-l respiră caii şi 
vatămă ochii. 

Acest procedeu de altfel nu foloseşte mult, dat fiind modui de 
evoluţiune al muştei calului. (Gastrophilus equi). Asupra acestei 
din urmă cestiuni nu insist în acest loc, întâi că nu intră în 
scopul pe care voesce a-l atinge prin acest articol, care este a 
da un sfat practic şi popular, şi al doilea că această cestiune 
se găseşte destul de bine descrisă în ori-ce zoologie. 

O lungă practică mi-a dat mijlocul de a apără caii şi vitele 
cornute de aceşti oaspeţi aşă de supărători și de a da cailor mai 
ales, mijlocul de a puteă mâncă liniștit, precum şi odihna ce le 
este aşà de trebuincioasă atât în grajd câtşi în timpul staţiunei 
la drum, când sunt opriţi pentru a răsufla. 

Am încercat în acest scop diferite substanţe, cestiunea preocu- 
pându-mă în deosebi, de oare-ce în literatura veterinară nu am 
găsit sub acest raport nici o indicaţiune specială. 

Din toate substanţele întrebuințate, am obţinut rezultate în 
adevăr admirabile prin întrebuinţarea oleului empiromatic (OL 
corn de cerb crud). 

Modul de întrebuințare este foarte simplu: din acest olei, se 
toarnă pe cârpă sau o bucată de vată, şi se unge calul de sub 
coadă până jos intre picioarele dinapoi, sub burtă, pe laturile 
şi faţa peptului, laturile gâtului și spinare, trecând peste aceste 
părţi cu o cârpă muiată în acest olei, care nu vătămă câtuşi 
de puţin pielea, nu provoacă iritaţiuni sau ori-ce alt efect vă- 
tămător calului. 

Pentru vitele cornute se ung părţile unde de obiceiu se aşează 
muştele, anume greabănul şi spinarea. 

Nu trebue uns cu mult olei deodată, ci cu cârpa muiată bine 
se trece peste părţile corpului arătate mai sus-şi se repetă aceste 
ungeri la câte 2 până la 3 zile. - 

Sudoarea nu spală complect acest olei, în cât chiar năduşind 
calul, oleiul se păstrează pe piele. 

Din cauza mirosului acestui olei, care nu-mi pare de loc ne- 
plăcut, fug muştele şi lasă animalele neturburate căci în adevăr 
nimic nu poate impresionă mai rău ca intrând într'un grajd, să 
se vadă caii bătând din cap şi coadă. 

Ca complectarea acestui mod de tratare, este recomandabil ca 
în lunile Fevruarie, Martie şi Aprilie să se administreze cailor 
câte 2 grame de acid arsenios, timp de 15 zile în grăunţe, iar 
gunoiul cailor în care se găsesc larvele muștelor să fie distrus 
prin ardere sau îngropare imediat ce se scoate din grajd, 
aruncându-se în groapă și acoperindu-l cu pământ, căci din larvele 
acestea sub influenţa căldurei se desvoltă musca calului, 

In modul acesta se scapă complect grajdul de muşte, prin un- 
gerea cu oleiul sus arătat, se fereşte de aducerea de noi muşte 
din afară, de pe drumuri, pășune, în grajdul deja curăţat prin 
tratamentul cu arsenic; şi în mod vremelnic (pentru toată vara) 
de neliniștea ce produc aceste muște. 

Oleiul empiromatic are avantagiul că este foarte eftin ai ou 

se trece mult pentru fie-care dată la unsul cailor; un chilogram 
ajunge pentru doi cai mai mult de o lună jumătate. 

Cred că prin acest mijloc foarte simplu şi eftin se aduce cel 
mai mare bine cailor şi vitelor cornute așă de chinuite în timpul 
căldurilor din cauza muştelor; folos pe care-l vor puteă apreciă 


în destul numai aceia cari posedă cai și vite. 
Hugo Bauman. 
Medic veterinar primar al 
jud. Romanați 


GRAJDUL Ou 


Şi pentrucă veni iar vorba de curăţenia şi primeneala ae- 
rului din grajd, să-mi dați voie să vă povestesc o istori- 
oară, pentru a vedeà şi mai lămurit cât de bine face ani- 
malelor aerul şi curăţenia, istorioară pe care am citit'o şi 
eu prin alte cărți. 

«Intr'un sat oarecare, din Franța, un agricultor aveă graj- 
dul plin de vite; dar, dintre ele şi chiar dintre cele mai bune, 
mai frumoase, din când în când mureà câte una, fără a şti 
de ce. Ce se gândi el, puse vina pe un vecin care din pizmă, 
prin farmice ar fi răspândit moartea printre animalele sale, 
şi pentru a depărtă fermecătoriile acelui răutăcios vecin, 
alergă la descântece şi rugăciuni. Orice făceă însă, eră de- 
geaba. Satana se ţineă bine şi luptă îndrăcit în contra des- 
cântecelor, şi molittelor, care trebuiă să-l puie pe goană. 

Vitele tot muriau! 

Dar cum, şi la ei, ca şi la noi este hotărit, în obiceiurile 
vrăjitoreşti, că făcătura unuia poate fi desfăcută, curăţită, 
sgornită prin farmecele unui alt vrăjitor mai închinat, mai 
puternic, ce să facă agricultorul nostru, se adresă şi el la 
un vrăjitor cu renume, despre care se dusese pomina în sat. 

Acest presupus mare stăpân peste duhurile rele, necurate, 
fu chemat la grajdul în chestiune. El intră în grajd serios, 
cu un aer grav, cam încruntat, ca şi cum ar fi voit ca nu- 
mai de înfăţişarea lui să se sperie Cel blestemat. Intrat în 
grajd, după ce se uită în tavan, către podină, pe sub pân- 
tecele vitelor, ca şi cum ar fi urmărit a vedeă, a da de dia- 
volul prin vre-o parte, vre-un colţ al grajdului, se îndrep- 
tează apoi către pereţi, pe cari, în mai multe părţi, face niște 
semne cabalistice, neînţelese, boiborosid mereu din gură. 
Inainte de a eşi din grajd, porunci creştinului cu necaz, de 
a face mici deschizături în peretele grajdului, în locurile ace- 
lea unde el făcuse semnele lui cabalistice, pentruca astfel 
să poată fugi spurcatul, ca și cum uşa nu l'ar fi încăput. 

Agricultorui când a auzit cele ce i s'a spus, se credeă pă- 


(1) Vezi No. 39. 

călit; se arătă nemulţumit, şi se gândeă la vreun mijloc pen- 
tru a scăpă de el, a nu-i plăti. 

Dar în fine se hotărî şi sparse păreţii în dreptul unde 
însemnase vrăjitorul. Minunea se întâmplă, căci numai câteva 
zile treci; dela vrăjire şi facerea găurilor, şi o stare de îm- 
bunătăţire simţitoare se arătă printre vitele din grajd, ceeace 
îl şi făct pe sătean să-i piară necredinţa. în lucrarea dia- 
volească a fermecătorului. 

Acesta, mai dădi incă câtva timp, din când în când pe 
lângă grajd, ismenindu-se şi fasolindu-se în chipul arătat. 

Animalele se făcură bine. 

Isprava leacului drăcesc, a farmecului, în aceste împre- 
jurări, ereă dar nebănuită, toţi credea în el, când un om 
mai deştept din sat, venindu'i la urechi despre cele întâm- 
plate, a visitat și el acel grajd şi şi-a dat seama despre cele 
ce se petrecuse. El desluşi chestiunea, lămurind pe ceilalţi 
săteni, că daca animalele muriau, aceasta se întâmplă din 
pricină că ele fiind prea multe în grajd, le lipsea aerul 
trebuincios resuflării, năbuşindu-se încă prin mirosul băligaru- 
lui şi udului. Că vrăjitorul, om deştept, şmecher, a priceput 
uşor pricina boleşniţei, a pus să se găurească păreţii graj- 
dului ici şi colo, făcând astfel a se introduce cu înlesnire 
în el aer curat, sănătos, în locul acelui stricat, greoiu, bol- 
nav de mai nainte.» 

Moș Gheorghe. Bine ai făcut că ne-ai spus tânja asta d-le 
învăţător, căci mulţi dintre noi cred mult în farmeci, în ele 
şi alte alea. Creştinul se îmbolnăveşte sau îi merge rău, el, 
în loc să se caute a se îndreptă, apucă câmpii, mai ales fe- 
meele, pe cari le vezi pornind ba la baba Părăuţoaie, ba la 
unchiaşul din satul cutare, care le toarnă la pahare, la flea- 
curi şi năsdrăvănii. 

Invățătovul. Neapărat că toţi ce umblă după farmece îşi 
pierd vremea de pomană. Oamenii ce se laudă cu vrăjito- 
riile lor sunt nişte înşălători deştepţi, cari profită de min- 
țele slabe pentru a-şi umplea pungele, sporodindu-le la ni- 
micuri la iscoade copilăreșşti. 

Oricărui om îi merge bine când îşi îngrijeşte viaţa, lo- 
cuind în case curate cu lumină şi aer destul, iar nu aşă cum 
le au unii, murdare, fără ferestre, cu viţelul sau purcelul în 
tindă, în cât când intri înăuntru te apucă un miros greu, 
nesuferit, o duhoare; când se hrăneşte cu mâncări potrivite 
şi se îmbracă cu haine cvrate; când îşi îngrijește corpul 
spălându-l şi curăţindu-l; când nu-şi turbură mintea cu bău- 
tură. Şi când omul trăeşte în astfel de împrejurări, el este 
sănătos, casa lui este casă, copiii lui sunt zdreveni. 

Munca pentru el este o mulţumire sufletească, boala nu-şi 
poate face culcuş în căminul lui, necazurile şi alte suferinţe 
sunt trecătoare, el fiind în stare a luptă cu voinicie în con- 
tra lor, şi a le depărtă. 

Dar, dela grajduri am sărit la fermece, termin dar cu 
grajdul, mai spunându-vă, că aşternutul cailor îl veţi schimbă 
cel puţin de trei ori pe săptămână. 

Dumineca viitoare, să fim sănătoşi, că vom mai vedea des- 
pre ce-om mai tăinui. 

Irimia Popescu. 


Medic-Voterinar. 
bg 
Hârtia se distruse. 


Fără îndoială că noi posedăm azi un număr foarte 
mic din scrierile făcute de cei vechi. Aci focul, din- 
colo apa, dincolo vre-o invazie barbară, peste tot 
a fost o pricină care a prăpădit din lucrările po- 
poarelor apuse; iar această distrugere a fost în- 
lesnită prin faptul că lipsa tiparului făcea peste 
putinţă reproducerea într'un mare număr de exem- 
plare a fiecărei opere. 

Azi tipărim; orice carte se poate deci înmulţi în 
Zeci de mii de exemplare la fel. Şi zicem că ori 
câte ar distruge din ele diferitele împrejurări ale 
viitorului, tot au să se păstreze câteva... în vecii 
vecilor. 

Așa zicem, aşa gândim cei mai mulţi. Iată însă 
că unii chimişti pretind că atât hârtia cât şi cer- 
neala ce se întrebuințează azi în tipografie și în 
cancelarie sunt foarte trecătoare ` cerneala se șter- 
ge cu vremea, iar hârtia se preface în pulbere. 
Deci nimic n'are să mai rămâie peste câteva sute 
de ani din volumele ce se depun în biblioteci şi din 
actele ce se aşează în arhive. Atunci vorba poetu- 
lui latin Horaţiu, că cel ce scrie o carte de valoare 
îşi ridică sieşi un monument mai trainic decât 
unul de bronz, nu maie adevărată. Atunci, precum 
omul nu e decât praf şi umbră, asemenea operele 
lui nu sunt decât praf și umbră. 

Ce este de făcut? Negreşit că hârtia făcută din 
lemn care se distruge, cum zic chimiștii, are marea 
calitate de a fi eftină şi pentru răspândirea ins- 
trucţiei în popor eftinătatea hârtiei e o chestie foarte 
însemnată; deci nu ne putem gândi să întrebuin- 

Gm foi de pergament pentru cărți şi jurnale. S'a 
propus altceva. 

In unele ţări, tipografii trimit, din orice se tipă- 
rește, un număr de exemplare la diferite biblioteci. 
Dacă acele exemplare s'ar tipări pe o hârtie speci- 
ală şi cu o cerneală specială, atunci chiar distru- 
gându-se restul exemplarelor aflate pe la particu- 
lari, operele nu s'ar pierde. 

Tot cam așa ceva s'ar putea face și pentru ac- 
tele oficiale cari se socotesc mai importante în fie- 
care administraţie. 

Este o idee pe care o spunem celor în drept spre 
a se discuta. dis 


AA. LL. RR. Principii Carol şi Nicolae 
si Principesele Elisabeta și Maria. 


dee 

Societatea pentru învățătura poporului român din Bucureşti 
cu școalele ei (1866—1906) 


de P. Gârboviceanu. 


La 8 Noemvrie anul acesta se împlinesc 40 de ani de existenţă 
a Societăţii pentru învăţătura poporului român. Cu acest prilej, 
Consiliul de administrație al Societăţii, a hotărît să se intoc- 
mească şi să se publice o lucrare, cuprinzând istoricul acestei 
societăţi, din care să se poată vedeă scopul societăţii, munca sta- 
tornică depusă pentru îndeplinirea lui cum şi starea morală și 
materială în care ea se găseste astăzi. 

Cu această lucrare a fost însărcinat d-l P. Gârboviceanu, di- 
rectorul școalelor societăţii. 

Am înaintea mea volumul apărut, el este în format mare ai 
este împărţit în două părţi: Partea întâi, cuprinde istoricul so- 
cietăţii şi al instituţiilor întreţinute de ea; se arată faptele băr- 
baţilor cari au luptat cu inima și cu avutul lor pentru societate 
şi şcolile ei; se arată jertfele ce a făcut Societatea pentru a ajunge 
să aibă un local, care întruneşte toate condiţiunile cerute de pe- 
dagogia modernă. Partea a doua, cuprinde acte, cuvântări, ta- 
blouri statistice, ete., cari lămuresc şi întăresc cele spuse în par- 
tea întâi. Afară de aceasta, cartea mai cuprinde 41 portrete şi 
vederi, începând cu portretele M. S. Regelui, protectorul Socie- 
tăţii şi al A. S. Regale Principele Ferdinand, preşedintele de 
onoare al Societăţii, urmând portretele foştilor Preşidinţi ai con- 
siliului de administraţie, foștilor directori ai şcolilor Societăţii, 
cum și a diverselor persoane cari au făcut daruri Societăţi, apoi 
vederea vechiului local al școalei normale ai primare, cum şi 
al noului local. 

Faptul că o societate din iniţiativă particulară a putut să dăi- 
nuiască 40 de ani; că a strâns împrejurul ei pe cei mai de seamă 
bărbaţi ai neamului, cari au ajutat'o cu fapta și cu cuvântul, 
trebuie să ne bucure mult, căci din el răsare semnul cel mai vă- 
dit de căldură sufletească pentru un ideal naţional. 

Scopul societăţii fiind de a răspândi lumina în popor, ea nu 
numai că a reușit de a'l atinge, dar încă este așezată pe niște 
temelii atât de puternice în cât existenţa îi este asigurată pentru 
totdeauna. 

Este o fericire că odată cu prilejul de 40 ani de glorioasă Dom- 
nie a Regelui Carol, își serbează jubileul de 40 ani de viaţă şi 
o societate culturală, care stă cu cinste printre cele dintâiu așe- 
zăminte culturale ale ţării. 

Societatea poate fi mândră de trecutul ca ai de prezentul său. 
Intemeiată pe dragoste şi întărită neîncetat numai priu dragoste, 
şi-a aşezat temeinic rostul și este pildă de muncă şi devotament 
pentru neam și ţară. 

Ocrotită de M. S. Regele, bucurându-se de buna voinţă a tu- 
turor oamenilor de bine, fără deosebire de vederi politice, s'a 
întărit din zi în zi și şi-a pregătit un viitor temeinic. Membrii 
Societăţii, ca şi toţi ceice urmăresc progresele acestei societăţi, 
vor păstră d-lui Gârboviceanu o deosebită recunoştinţă, pentru 
munca ce a depus și priceperea cu care a alcătuit această mo- 
nografie, în care se oglindește o întreagă viaţă de devotament 

şi iubire de neam a fruntașilor între fruntași ce au condus și 
conduc destinele ei. 

Prin monografii de acest fel se pot vedea lipsurile ce sunt, ca 
şi câştigurile ce s'au realizat. Indrumarea spre iniţiativa privată 
trebuie să fie ţinta ori cărui bun Român. Când particularii se 
vor uni în gând şi în simţiri și vor lucra în tovărăşie la răs- 
pândirea învăţăturii în popor, atunci vom fi siguri că România 
va trăi. 

Din citirea lucrării D-lui Gârboviceanu să vede râvna, dra- 
gostea și focul sacru de care au fost încălzite inimile marilor 
bătrâni ce nu mai sunt, ca șia acelor ce au mai râmas, pentru 
propăşirea şi luminarea neamului: Să ne fie pildă nouă celor de 
azi şi oglindă celor viitori. 

Dela Corod. 


GENEE ET firii mina cui 
O Cronica Săptămânii. O 


Schimbare de Ministru. 

D-l Bădărău, ministru de Justiție, dându-și demisiunea din mi- 
nister, în locul său a fost numit ca ministru D-l Greceanu, leşan, 
care a și ocupat noul său post. 

Bustul lui Traian la T.-Severin. 

La T.-Severin s'a dezvelit de puţină vreme bustul împăratului 
roman Traian. Monumentul care este lucrat din pieatră de Deva 
are o înălţime de 7 metri şi a costat vre-o 15 mii de lei. 

Bancă română la Salonic. 

Banca română din Salonic a fost constituită la Bucureşti cu 
numele de «Banca de credit şi depuneri», societate anonimă pe 
acţiuni. Capitalul social e deocamdată de un milion, din care 
700.000 lei subserişi de banca Marmorosch et Blank și 200.000 de 
d-nii Mauriciu Blank și Jean Cantacuzino. Sediul băncii e la Bu- 
cureşti şi Salonic. Din consiliul de administraţie fac parte d-nii J. 
Cantacuzino, M. Blank, dr. Leonte, Ph. Weiss şi Mehmed Capadiji. 

Societate pentru asigurarea vitelor. 

In comuna Topoloveni, din judeţul Muscel s'a întemeiat o so- 
cietate pentru asigurarea vitelor sătenilor din plasa Podgoria 
împotriva morţii şi a accidentelor. 

Y'oloasele unei asemenea societăţi fiind foarte însemnate, urăm 
ca ea să ajungă la cea mai deplină organizare şi izbândă şi să 
găsească pretudindeni imitatori. 

Din Ziarul „Basarabia”. 

In No. 9 de Duminecă 25 iunie al ziarului românesc Basarabia, 
care se tipăreşte în Chişinău se publică o scurtă notiţă biogra- 
fică asupra lui Vasile Alexandri, însoţită de un rezumat al serie- 
rilor marelui nostru poet. Se mai, publică şi frumoasa Doină a 
lui Eminescu «Dela Nistru până la Tisa». 

Se știe că ziarul acesta este scris pentru Românii din Basara- 
bia în românește şi cu litere slavone, amestecate cu latine. 

Deciziune privitoare la monedele de 1, 2, 5, 10, 20 bani. 

La 1 Iulie a. c., se vor retrage din circulaţie monedele de a- 
ramă a 5 şi 10 bani,care dela această dată nu vor mai avea nici 
un preţ. 

Pentru monedele de nikel de 10 bani negăurite s'a dat un ter- 
men până la 31 August a. o, în care timp ele se vor puteă plăti 
sau schimbă fără nici un scăzământ, la toate casele Statului. 

Dela 1 Septemvrie, toate aceste monede vor fi scoase din cir- 
culație definitiv, nerămânând decât monedele de nichel găurite 
şi, dintre cele negăurite, provizoriu numai cele de 5 şi 20 bani. 

Noile monede de nikel, găurite de 20 bani s'au şi pus în cir- 
culaţie. 

Monedele de aramă de 1 și 2 bani nu vor fi retrase din circu- 
laţie. 

Noui crime în Macedonia. 

Ministru de externe a fost înștiințat despre următoarele noui 
crime săvârșite de antarţii greci: 

George Nazarie, bătrân fruntaş din Magarov, socrul directo- 
rului şcoalei române din localitate, a fost ucis de un agent grec. 

La Vlaho-Clisura, a fost ucis Aromânul Ioga, tatăl dragoma- 
nului nostru dela Constantinopol. 

In sfârșit, la Huma (districtul Gevgelei) vr'o 15 români au fost 
asasinați de o bandă grecească. 

Printre-victime se găsesc trei efori din comuna Huma, precum 
și mai mulţi copii. 

Sunt bănueli că numărul celor ucişi e cu mult mai mare. 

Dăm azi o listă primită arătând numele nenorociţilor uciși. 

Vani Smileu, în vârstă de 40 ani; Tasen Ion, 19 ani; Mitrea 
Minea și Stoian Anastase, în vîrstă de câte 13 ani, Ion Mitrea, 
12 ani; Coli Vani şi Train Petca, în vîrstă de câte 10 ani. 


— det FR Tä. 


De ce albește părul“? 


De ce albește părul? — Pentrucă îmbătrânești ! 
Acesta e răspunsul care se dă de obiceiu; trebuie 
să mărturisim însă că asemenea răspuns nu 7răs- 
punde de loc la întrebare. 

Invăţaţii se ocupă cu lucrul acesta și de cu- 
rând profesorul Meşnicoi din Paris a comunicat Aca- 
demiei de științe cercetările sale în privinţa albi- 
rii părului. 

El crede că în perii noștri se află un fel de mici 
celule cari absorb şi distrug coloarea, începând dela 
vârful firului spre rădăcină. S'a observat la micro- 
scop că un fir de păr alb păstrează coloarea pri- 
mitivă mai mult spre rădăcină, iar spre vârt este 
alb. 

Aceste elemente vii cari distrug coloarea păru- 
lui au fost numite de dr. Meşnicof cromofagi, adică 
mâncători de coloare. 

Cunoscându:se deci cauza care face părul să al- 
bească, nu s'ar puteă găsi și un mijloc de a vin- 
decă această boală a părului? 

Intrebarea asta desigur vine în minte la mulţi, 
mai ales că mulţi şi multe cheltuesc o sumă de 
bani pe boiele de păr ca să le arate mai tineri ori 
mai tinere. Eu găsesc că nu ne-ar folosi la nimic 
să ne arătăm tineri la păr când suntem bătrâni; 
dar trebuie să nu ascund că doctorul Meșnicof a 
propus un mijloc de a împiedecă acţiunea mâncă- 
torilor de coloare. Ştiţi care? Să-i pui la o căldură 
de peste 60%. Cum? Cu un fier încălzit în foc pe 
care să-l apropii de păr... numai să bagi de seamă 
să nu te pârlești, 

SE D 


Brutarul ei brânzarul. 


Un brutar din ţara... dintr'o ţară oarecare. . 
aveă obiceiu să cumpere în fiecare zi untul de care 
aveă nevoie, dela un brânzar din apropiere, care 
eră clientul lui. 

Observând că de obiceu bucata de unt pe care 
o plătiă drept un <chilogram», este mai mică, s'a 
plâns unui comisar, care s'a dus să facă cercetare 
la faţa locului. 

— Ai cântar? întrebă comisarul pe brânzar. 

— Negreşit. .. 

— Dar greutăţi ai? 

— Nu, 

— Atunci cum cântărești untul? 

— Foarte simplu; pâinele pe cari le vinde veci- 
nul meu sunt de un chilogram. Pui deci o pâine 
în cântar ei în partea cealaltă unt și dau astfel... 
un chilogram 

— Brutarul a retras plângerea. 

Inștiinţări. 


Se aduce la cunoştinţa generală, că numărul locurilor vacante la şcoala 
normală a Societăţii pentru învățătura Poporului Român din Bucu- 
rești este de 43; din care 33 pentru clasa I, iar 10 pentru clasa IV. 

Cererile de înscriere la concurs ale aspiranţilor se vor adresă direc- 
Hunt şcoalei cel mai târziu până la 31 August a o şi va fi însoţite de 
urinătoarele acte: 

1) Extractul de naştere, prin care să se constate că aspirantul are 
pa ta între 13—15 ani împliniţi, iar pentru clasa IV să nu treacă peste 

9 ani. 

2) Certificatul de vaccină. 

3) Certificatul de absolvirea cursului primar, iar pentru clasa IV, di- 
ploma de capacitate a gimnaziului. 

4) Certificatul Primării locale că este fiu de Român. 

5! Certificat de bună purtare dela şcoala unde a făcut cursurile. 

Direcţiunea şcoalei poate acorJă dispense în plus până la 6 luni, în 
minus nu se acordă. 

Se aduce la cunoştinţa tuturor că se scoate din licitaţie publică Moșia 
Mâneciurile din judeţul Prahova, publicată în «Monitorul Oficial. No. 52 
din 1906. 


E aaaea 


A PELC 


Subsemnatul, preot paroh din com. găneasa, jud. Romanați, rog căi. 
duros pe toţi domnii autori de cărţi, editori şi alți oameni de bine, să 
binevoiască a trimete din operile ce au, câte un exemplar, pentru bi- 
blioteca parochiei «Găneasa», bibliotecă, care are un foarte mic număr 
de cărţi. Mulţumindu-le de mai nainte li se face cunoscut că, numele 
acelor onorate persoane va fi date publicităţii ai trecute în inventariul 
bisericei cu operile donate şi apoi pomenite la sfintele slujbe. 

Preot-paroh, D Mihăilescu 


Gâneasa-Romanaţi. 


e—a a 


MULŢUMIRI 


D-nul Panaite Băncilă, învăţător pensionar, a dăruit pentru biblioteca 
şcoalei «Vasile Grigorescu Econom», căt. Petia, com. Pleşeşti, jud. Suceava 
cărți în valoare de 60 lei. Subsemnatul îi aduce mulţumiri pentru darul 


făcut. 
Diriginte, C/eonic Citu. 


PPP J y 


— Acela care are o mie de prieteni n'are nici unul la 
drum; și acela, care are un vrăjmaș, il va întâlni pretutindeni. 

— Lumea fără prieteni e un pustiu, viața e o singură- 
tate amărită. 

— Ce nu știu nu mă încălzeşte. 


..._...... Ce A So 

Societatea «Steaua» are de acop a lucră pentra 

d M, întinderea învățăturii în popor, prin tipărirea pi 

Wer f: răspândirea de scrieri şi publicații morale, pa- 

S &  triotice şi de folos practic, şi pentru împiedeoa- 

SS, rea, prin toate mijloacele legiuite, a răspândirii 

ii de scrieri gi publicaţii imorale, sau cu tendințe 
contrarii statului şi ideii naţionale române. 

Cotizaţia este de cel puţin do: lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, så tacă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Preşedinte, loan Kalindern, Președintele Academie: ko- 
mnâne.— Vice-preşedinte, Sava Somânesca, mare proprietar, fost senator.— 
Administrator şi casier, Spiru C. Haret, fost Ministru, profesor unt. 
versitar. — Secretar, Const, Banu, profesor secundar, fost inspector Şco- 
lar. — Membrii: Petre Gârboriceanna, fost Administrator al Casei Sf. 
Biserici Autocefale Orlodoze Române, profesor la Seminarul Central 
şi director al Şc. Normale a Societăţii pentru învățătura poporului 
român; |. Dimitrescu Procopie, fost senator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini. 
strator al Casei Scoalelor, profesor secundar; Dim. Cecropid, 2nstitutor.— 
Cenzor:, Const. Alimâneşteanu, inginer de mine; Preotul econom Conste 
lonescu, profesor secundar; Const. Alexundresca; institutor. 


Membri înscriși și cotizaţiuni plătite (urmare). 

I. Aureliu Condrea (Țăranilor 29. Bucureşti), 2 lei, Pr. Busuioc C. 
(Muzelor, 26 Bucureşti), 2 lei; T. P. Mateiu (Știrbei-Vodă, 66, Bucureşti), 
2 lei; I. Otescu, (Alex. Lahovari 18, Bucureşti), 2 lei; S. Pop (Arme- 
nească 15, Bucureşti), 2 lei; S: Negrescu (Carol 1], 6, Bucureşti), 2 lei; 
M. A. Dumitrescu (Popa-Soare 27, București), 2 lei; I. Popa-Burcă (Ro- 
mană 124, București), 2 lei; FI. Stamatescu (Schitu-Măgureanu 24. Bu- 
cureşti), 2 lei; Spiridon Popescu (Turturele, Bucureşti), 2 lei; C. 1. Stoi- 
cescu (Romană 87, București), 2 lei; C. Vrană (Numa-Pompiliu 1, Bucu- 
reşti 2 lei; G. ©. Atanasiu (Toamnei 9, Bucureşti), 2 lei; Adela Dr. Pro- 
ca (Victoriei 168, București), 2 lei; Gh. Râmniceanu (Bârlad), 5 lei; Gr. 
D Vasiliu (Bârlad), 5 lei; Lupu C. Costache (Bârlad), 5 lei; D. Mironescu 
(Bârlad), 5 lei; Radu Radoveanu (Bârlad), 3 lei; S. Fintescu (Bârlad), 3 
lei; V. Diaconescu (Bârlad), 2 lei; Econ. I. Antonovici (Bârlad), 2 lei; I; 
M, Marian (Calafat), 2 lei; I. St. Stăncescu (com. Moţăţei, Dolj), 2 lei- 
I. ©. Ionescu (Calafat), 2 lei; Stan C. Ciupay (Calafat), 2 lei; Toma Po. 
pescu, institutor (Calafat), 2 lei; Pr. P. Calofeţeanu (Calafat), 2 lei; D; 
Dicescu (R.-Sărat), 2 lei, Radu Bonciu (com. Budeşti, R.-Sărat 1 leu: 
Constantinescu A. (R.-Sărat), 2 lei; Petrescu V. A. (R.-Sărat), 2 lei; Mi- 
hăescu P. M. (Mizil), 2 lei; Serindar Mindora (R.-Sărat), 2 lei; Drăghi- 
ceanu El. (Slobozia Mihăileni, R.-Sărat), 1 leu; Dragomirescu N. (com. 
Cârligele, R.-Sărat), 1 leu; Vintilescu 1. (Dălhâuţi R.-Sărat), 1 leu; Soco- 
lescu Gr. (Slobozia R.-Sărat), 1 leu; Ionescu Stan (Jideni, R.-Sărat), 1 
leu; Pr. Popescu P. E. (oraş. R.-Sărat), 2 lei; Brăcălescu G. Ecaterina 
(oraş. R.-Sărat), 2 lei; Pr. Alexandrescu Ştefan (com. llerăşti-Grebânu, 
R -Sărat), 1 leu. 


Numărul membrilor înscriși cu începerea anului 1906 şi până în pre- 
zent este de 1.150;iar veniturile societăţii, tot în acest timp,sunt de 8.457 lei 
şi 10 bani, 

(Va urmă în număral viitor). 

NIGOLAE LUPAN 


24, Calea Vietoriei, Bucureşti. 


Ea 


= PALARII, PALARII, PALARI m [| m GHETE, GHETE, GHETE m 


mol și tari, culori și negre || pentru Dame, Bărbaţi și Copii 


primeso zilnio Fabrioațiune proprie 
Noutăţi diferite. ||| Atelier special pentru comenzi 


Primesc blănării în păstrare. | 


THE BANK OF ROUMANIA, LIMITED „NAȚIONALA“ 


Capital Lire sterline 300.000 deplin SOCIETATE GENERALĂ DE ASIGURARE, BUCUREȘTI 
vărsat. Sediul Londra. Sucursala Bu- | Capital în acţiuni întreg vărsat în 
cureşti. BUD. EE a AN Lei 2.000.000 

Comitetul centrai: la Londra |Fonduri de regervă 


Lachlan Machintosh Rate, Se compuse din prime 

G. I. Goschen. ..... S şi daune. . .. . > 8.965 688.76 
Vicontele Duncannon .. . » Idem format din capi- u 

E. W. H. Barry.. ... 5 tal gi alte rezerve » 1.075.842.860 
Robert Hamilton Lang. o» Total în aur Le: 7 052.531.386 
Demetre de Frank .. . . Viena | Daune plătite. . . . Lei 33.000.000 
P Naville....... e Paris Vice-pregedinte A. Băicoianu. 

Ad, Verne. ...... a Dir. general E. Griinwald. 


e ş „NAȚIONALA“ asigură contra in- 
Directori : | C: e a i cediului, a peanais contra riscu- 
. i and WIR, | iui pierderii valorilor. Asigurările 
pentru viață sunt primite în toate 
combinațiuniie obişnuite ca : «cas de 
i A moarte, supravieţuire, zestre girentă». 

Sediul social: Sediul social în palatul Societăţii din 
Londra 7 Creat Winchester street. | str. Doamnei No 12, Bucureşti. Re- 
Sucursala: Bucureşti, Piaţa sf. Gheor- | presentanţă generală în București, 
ghe. istr. Smârdan No. 4. Agenţii în toate 
oraşele din țară. 


Censori: loan Kalinderu, Demetru 
Ioan Ghika şi Arthar Green. 


Inst. de Arte Grafice Caral Gab) S-sor Rasidescu, Str. Doamnei 16.—16.403. 
www.dacoromanica.ro 


